Pécs-Baranyai Kereskedelmi és Iparkamara

AGROPODIOM Matchmaking event
2024-08-30 - 2024-09-20 | Hibrid
A Hajdú-Bihar Vármegyei Kereskedelmi és Iparkamara, a PRIMOM Szabolcs-Szatmár-Bereg megyei Vállalkozásélénkítő Alapítvány és a CENTI Technológia Transzfer Központ az Enterprise Europe Network tagjaiként „AGROPODIOM” címmel partnerkereső rendezvényt szerveznek a Farmer-Expo Nemzetközi Mezőgazdasági és Élelmiszeripari Szakkiállításon Debrecenben.

A Farmer-Expo szakkiállítás évek óta a leglátogatottabb szakmai kiállítások közé tartozik. Az elmúlt években átlagosan mintegy 30.000 érdeklődő látogatott ki a négynapos rendezvényre. A 2024-es Farmer-Expo kísérőrendezvénye a XIX. Hortico Zöldség-Gyümölcs Kertészeti Szakkiállítás.
Augusztus 29-én 13:00 és 16:00 óra között, a regisztráltak személyesen vehetnek részt a Farmer-Expo Nemzetközi Mezőgazdasági és Élelmiszeripari Szakkiállításon, a b2b rendezvény fennmaradó része pedig augusztus 30. és szeptember 20. között online formában valósul meg.
Az üzletember találkozón való részvétel díjmentes, de regisztrációhoz kötött. A Farmer Expo 2024 rendezvényre belépőjegyet kell váltani. A belépőjegyeket rendezvény helyszínén lehet megvásárolni. Az üzletember találkozón a szervezők tolmácsolást nem biztosítanak.
További információ a jegyárakról a rendezvény honlapján.
Kiemelt szektorok:

Állattenyésztés
Növénytermesztés
Szántóföldi növénytermesztés gépei
Vegyipari termékek
Precíziós gazdálkodás, agrárelektronika
Élelmiszeripar
Biogazdálkodás
Környezetvédelem
Agrár-környezetgazdálkodás, vidékfejlesztés
Erdőgazdálkodás

REGISZTRÁCIÓ
Útmutató a regisztrációhoz és profil kitöltéshez.

Meghívó: VIII. AGROPODIUM - Agrár-innovációs szakmai nap 2024.
2024-11-27 10:00 - 14:00 (Europe/Budapest)
„Agrártudomány a mindennapokban, tudomány az agráriumban” témájú nemzetközi agráripari szakmai és tudományos napot szervez a PRIMOM Szabolcs-Szatmár-Bereg Megyei Vállalkozásélénkítő Alapítvány, mint a DigitalTech EDIH és a HCE konzorcium tagja. A kísérőesemény a helyi termékek kóstolója, bemutatója, vására lesz. Együttműködő partner a Nyíregyházi Egyetem Műszaki és Agrártudományi Intézete. Személyes és online részvétel is lehetséges.

A konferencia programja
9.30-10.00 Regisztráció/online csatlakozás
10.00-10.20 Köszöntők
10.20-10.40 A Közös Agrárpolitika aktuális kérdései – Szigeti Szabolcs, Helyettes Államtitkár, Agrárminisztérium
10.40-11.00 Mesterséges Intelligencia és agrárgazdaság – Alexy Márta, ELTE IK Adattudományi Tanszék
11.00-11.20 Fenntarthatóság a növényvédelemben és a talajgazdálkodásban – Dr. Szabó Béla, főiskolai tanár, Nyíregyházi Egyetem
11.20-11.40 Vízgazdálkodás, öntözés, jó gyakorlatok – Szép Károly, Pannon Egyetem
11.40-12.00 Kettős átállás és nemzetköziesedés támogatása programokkal – Mészáros Éva, irodavezető, PRIMOM Alapítvány, EEN iroda
12.00-12.20 Közösségépítés az agráriumban – Mátrai Zoltán, elnök, VOSZ Agrártagozat
12.20-12.40 A körforgásos gazdaság elveinek végrehajtása a mezőgazdaságban, Eniko Maria Kovacs & Cristina – Maria Balgaradean– INCDO INOE 2000, ICIA, Technology Transfer Center CENTI Kolozsvár
12.40-13.00 A Nyíregyházi Egyetem kutatási eredményeinek hasznosítása a KKV-k körében –
Zárszó – Dr. Kovács Zoltán, nemzetközi kapcsolatokért és innovációért felelős elnökhelyettes, Nyíregyházi Egyetem
13.30- Networking ebéd

A részvétel ingyenes, de előzetes regisztrációhoz kötött. Regisztrálni az alábbi linken lehet:
Regisztráció
A konferencián jelenléti és online részvétel egyaránt lehetséges. On-line részvétel esetén kérjük, kiemelten figyeljen e-mailcíme pontosságára, mert a csatlakozáshoz szükséges információkat az Ön által megadott címre küldik.
A programon való részvétel esetén az agrár szaktanácsadók 4 kreditpont jóváírására jogosultak.
A program a Magyar Tudomány hónapja programsorozat eleme.
További információ: een@primom.hu
